Olivier Picard

Olivier Picard, nado o 4 de marzo de 1940 en Bernay, Normandía, é un historiador, arqueólogo e numismático francés especializado na Antiga Grecia."Picard, Olivier". Académie des inscriptions et belles-lettres. 

Picardo foi director da Escola Francesa de Atenas e é membro da Académie des inscriptions et belles-lettres.

 Traxectoria 
Olivier Picard naceu na vila normanda de Bernay o 4 de marzo de 1940, o maior dos fillos dos historiadores e arqueólogos Gilbert Charles-Picard e de Colette Durand, e neto do helenista Charles Picard. Graduouse en educación secundaria en 1957 no instituto Fustel de Coulanges, en Estrasburgo."Curriculum Vitae: Olivier Picard". Academia.edu

Picard formouse na École normale supérieure (1960) e acadou a agregación para a docencia da historia no ensino secundario en 1964. No período 1966-1971 foi membro da Escola Francesa de Atenas. En 1976 acadou o seu doutoramento cunha tese titulada Chalcis et la Confédération eubéenne.

Comezou a docencia universitaria como profesor axudante na Universidade de París-Nanterre (París X) en 1971, e xa como profesor titular entre 1979 e 1992.

Entre 1981 e 1992 dirixiu a Escola Francesa de Atenas e logo regresou durante un ano o seu posto na Universidade de París-Nanterre."1981-1992. Direction O. Picard".  École française d'Athènes. Finalmente, en 1993 foi nomeado profesor da Universidade de París Sorbona (París IV), na que desde 2004 dirixiu a escola de doutoramento "Mundos antigos e medievais".

Como arqueólogo, participou nas escavacións de Thasos et Lato. Entre 1996 e 1999 dirixiu a Maison Archéologie & Ethnologie René-Ginouvès, establecida no campus da Universidade París-Nasterre. Así mesmo, Picard presidiu a Asociación de Estudos gregos (1997-1998), de cuxa revista Revue des Études grecques foi nomeado director en 2000.

Entre 1995 e 1997 foi o presidente da Sociedade Francesa de Numismática."Les présidents de la SFN depuis 1965".  En Bulletin de la Société Française de Numismatique. Decembro de 2014. Nº 10. Páxinas 313-314."Les présidents de la SFN". Société française de numismatique. Tamén codirixiu a revista desta sociedade, Revue numismatique, desde 1997 ata 2014."Directeurs et sécretaires de la Revue Numnismatique 1836-1986". En Lafaurie, J. "La Revue Numismatique a 150 ans"". En Revue Numismatique. 1986. Páxinas 7-50 (para anos posteriores cómpre examinar cada número concreto da revista a través de Persée).

No verán de 1999 foi o profesor encargado do seminario estival da American Numismatic Society.

 Recoñecementos 
Olivier Picard foi elixido membro da Académie des inscriptions et belles-lettres, de París, en 2001. No seu país tamén foi recoñecido como cabaleiro da Lexión de Honor, oficial da Orde nacional do Mérito e comendador da Orde das Palmas Académicas.

 Premios 
 (2013): Medalla Huntington, da American Numismatic Society, de Nova York."Recipients of the Huntington Medal Award ". American Numismatic Society."2012 and 2013 Huntington Awards for excellence in numismatic scholarship". Coins Weekly. 28 de marzo de 2013.

 Publicacións 
Picard foi autor dun bo número de artigos publicados en diferentes revistas especializadas, así como de máis dunah ducia de traballos monográficos:"Bibliographie. Olivier Picard". Académie des Inscriptions et Belles-Lettres. Febreiro de 2014."Digital Library Numis ". Digital Library Numis."Picard, Olivier (1940-)". Persee.fr"Picard, Olivier". WorldCat Identities."Olivier Picard". Academia.edu

 Monografías 
 (1971). Collection Hélène Stathatos. Bd. IV, 1: Bijoux et petits objets
 (1979). Chalcis et la confédération eubéenne. Étude de numismatique et d’histoire.  École Française d'Athènes, Atenas.
 (1980). Les Grecs devant la menace perse. Société d'édition d'enseignement supérieur, París. ISBN 9782718118192
 (1981). Catalogue de la donation Henry Vernin. Monnaies grecques (con G. Reynaud). Archives de la ville de Marseille, Cabinet des médailles, Marsella.
 (1992). La redécouverte de Delphes. École française d'Athènes, Atenas. ISBN 9782869580503
 (2000). Guerre et économie dans l’alliance athénienne (490-322 av. J.-C.). Société d'édition d'enseignement supérieur, París. ISBN 9782718192918
 (2003). Royaumes et cités hellénistiques de 323 à 55 av. J.-C. Société d'édition d'enseignement supérieur, París. ISBN 9782718194509
 (2005). L’exception égyptienne? Production et échanges monétaires en Égypte hellénistique et romaine (con F. Duyrat). Institut français d'archéologie orientale, O Cairo. ISBN 9782724704105
 (2007). Monnaies de Bronze de Marseille, Analyse, classement, politique monétaire (con J. N. Barrandon). Centre national de la recherche scientifique, París. ISBN 9782271064950
 (2008). Économies et sociétés en Grèce ancienne (478-88 av. J.-C.): oikonomia et économie (con M. Brunet). Société d'édition d'enseignement supérieur, París. ISBN 9782301000040
 (2011). Nomisma, La circulation monétaire dans le monde grec antique (con Th. Faucher, M. C. Marcellesi). École Française d'Athènes, Atenas. ISBN 9782869582248
 (2012). Les monnaies des fouilles du Centre d’Études alexandrines, Les monnayages de bronze à Alexandrie de la conquête d’Alexandre à l’Égypte moderne. Centre d'études alexandrines, París. ISBN 9782111286160
 (2017). The Hellenistic harbour of Amathus : underwater excavations, 1984-1986 (con J. Y. Empereur et al.). École française d'Athènes, Atenas. ISBN 9782869584464
 (2019). Thasos: heurs et malheurs d'un Eldorado antique (con M. Brunet et al.). Ecole française d'Athènes, Atenas. ISBN 9782708410473

 Notas 

 Véxase tamén 

 Ligazóns externas 
 Conferencia de Olivier Picard (vídeo): "La pénétration de la monnaie grecque en Asie" (2015).

Categoría:Nados en 1940
Categoría:Nados no departamento de Eure
Categoría:Galardoados coa medalla Huntington
Categoría:Numismáticos de Francia
Categoría:Historiadores de Francia
Categoría:Arqueólogos de Francia
Categoría:Historiadores de Historia Antiga
Categoría:Membros da Sociedade Francesa de Numismática
Categoría:Membros da Académie des inscriptions et belles-lettres
Categoría:Alumnos da École Normale Supérieure
Categoría:Profesores da Universidade París Oeste
Categoría:Profesores da Universidade de París-Sorbona
Categoría:Personalidades sen imaxes